

ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИЕТО

• Основания и цели на предложението

В Регламент (ЕС) 2015/104 на Съвета се установяват възможностите за риболов за 2015 г. на определени рибни запаси и групи от рибни запаси, приложими във водите на Съюза, както и за корабите на Съюза в някои води извън Съюза. Обикновено тези възможности за риболов се изменят неколкократно по време на периода, в който са в сила. Целта на предложените изменения е Регламент (ЕС) 2015/104 да бъде изменен, както е описано по-долу.

На 19 януари 2015 г. Съветът прие Регламент (ЕС) 2015/104, с който се установяват възможностите за риболов на определени рибни запаси и групи от рибни запаси, приложими във водите на Съюза, както и за корабите на Съюза в някои води извън Съюза. Регламентът предвижда общият допустим улов за цаца и свързан с нея прилов във водите на Съюза от участък IIa на ICES и подзона IV на ICES за 2015 г. да бъде 227 000 тона въз основа на становището на Международния съвет за изследване на морето (ICES), налично към момента на определяне на възможностите за риболов.

На 30 юни 2015 г. ICES публикува становище относно цацата в Северно море, което обхваща периода от юли 2015 г. до юни 2016 г. и допуска общ желан улов за този период от не повече от 506 000 тона. Положителното становище се дължи основно на рекордното ниво на попълване на запасите, новите оценки на смъртността и актуализираните входни данни за модела.

Тъй като в Европейския съюз възможностите за риболов се определят ежегодно, възможностите за риболов за 2015 г. следва да бъдат изменени, за да се предвиди частично увеличение на общия допустим улов за цаца. Това частично увеличение на възможностите за риболов за 2015 г. ще бъде взето предвид при представянето на предложение за възможностите за риболов за 2016 г.

Според последното становище на ICES херингата в участък IIIa на ICES е в безопасните биологични граници, определени в член 4, параграф 18 от Регламент (ЕС) № 1380/2013, както и за целите на член 15, параграф 8 от същия регламент.

Референтните стойности за запасите от херинга в участък VIIa на ICES, южно от 52° 30 ′ с.ш. и участъци VIIg, h, j, k (Ирландско море, Келтско море, югозападно от Ирландия) бяха определени през 2015 г. и моделът за оценка беше променен. Референтната стойност доведе до промяна в оценката за запаса, поради което е възможно значително увеличение на ОДУ за 2016 г., в съответствие със становището. Тъй като това е есенен риболов, ограниченото увеличение на възможностите за риболов още през 2015 г. ще бъде от полза за риболовната индустрия и няма да накърни запаса. Това частично увеличение на възможностите за риболов за 2015 г. ще бъде взето предвид при представянето на предложение за възможностите за риболов за 2016 г.

ОДУ на норвежки паут в участък IIIa на ICES и водите на Съюза от участък IIa и подзона IV понастоящем се прилага от 1 януари до 31 октомври 2015 г. Тъй като становището на ICES ще бъде издадено едва през последното тримесечие на 2015 г., срокът на прилагане на този ОДУ следва да бъде удължен до края на 2015 г., за да не остане този запас извън ОДУ между 1 ноември и 31 декември 2015 г.

В резултат на консултации с Норвегия може да се определи общ допустим улов от 1500 t за морски костур в норвежки води от подзони I и II. Предложението на Комисията включва това споразумение и установява квотата на ЕС и квотите на съответните държави членки.

• Съгласуваност със съществуващите разпоредби в тази област на политиката

Предложението е съгласувано с общата политика в областта на рибарството, установена в Регламент (ЕС) № 1380/2013.

• Съгласуваност с други политики на Съюза

Предложението е съгласувано с други политики на Съюза.

2. ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

• Правно основание

Предложението се основава на член 43, параграф 3 от Договора.

• Субсидиарност (при неизключителна компетентност)

Предложението попада в обхвата на изключителната компетентност на Европейския съюз.

• Пропорционалност

Предложението е в рамките на правомощията, предвидени в член 43, параграф 3 от ДФЕС, и не надхвърля необходимото за постигане на целта на тази разпоредба.

• Избор на инструмент

Договорът предвижда регламент на Съвета.

3. РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

• Последващи оценки/проверки за пригодност на действащото законодателство

Не е приложимо

• Консултации със заинтересованите страни

Предложението е основано на научното становище на ICES, официална консултация със заинтересованите страни не е необходима поради ограниченото въздействие на предложението.

• Събиране и използване на експертни становища

Предложението е основано на научното становище на ICES.

• Оценка на въздействието

Предложението е основано на научното становище на ICES и е в съответствие с целите на общата политика в областта на рибарството.

4. ОТРАЖЕНИЕ ВЪРХУ БЮДЖЕТА

Измененото предложение няма да има отражение върху бюджета.

2015/0236 (NLE)

Предложение за

РЕГЛАМЕНТ НА СЪВЕТА

за изменение на Регламент (ЕС) 2015/104 по отношение на някои възможности за риболов

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 43, параграф 3 от него,

като взе предвид предложението на Европейската комисия,

като има предвид, че:

(1) Според последното становище на ICES херингата в подучастък IIIa на ICES е в безопасните биологични граници, както са определени в член 4, параграф 18 от Регламент (ЕС) № 1380/2013[[1]](#footnote-1). Поради това този рибен запас следва да бъде посочен в приложение I към Регламент (ЕС) 2015/104 за целите на прилагането на дерогацията, предвидена в член 15, параграф 8 от Регламент (ЕС) № 1380/2013.

(2) Научното становище сочи, че ограниченото увеличение на общия допустим улов за 2015 г. за херинга в участъци VIIg, VIIh, VIIj и VIIk на ICES е възможно и е в съответствие с целите на общата политика в областта на рибарството, определени в член 2, параграф 2 от Регламент (ЕС) № 1380/2013.

(3) На 30 юни 2015 г. Международният съвет за изследване на морето (ICES) издаде становище за цацата във водите на Съюза от участък IIa на ICES и подзона IV на ICES, обхващащо периода от юли 2015 г. до юни 2016 г., което допуска общ желан улов от 506 000 тона. Това становище се дължи основно на рекордното ниво на попълване на запасите, на новите оценки на смъртността и актуализираните входни данни за модела.

(4) ОДУ на цаца във водите на Съюза от участък IIa на ICES и подзона IV на ICES за 2015 г. понастоящем е определен на 227 000 тона по силата на Регламент (ЕС) 2015/104 на Съвета[[2]](#footnote-2). Той следва да бъде увеличен въз основа на становището на ICES от 30 юни 2015 г., за да се даде възможност за оптимална експлоатация на този запас.

(5) Тъй като становището на ICES обхваща периода от юли 2015 г. до юни 2016 г., за повишаване на възможностите за риболов за 2015 г. следва да бъде взета предвид само част от максималния улов, препоръчан от ICES.

(6) ОДУ на норвежки паут в участък IIIa на ICES и водите на Съюза от участък IIa и подзона IV понастоящем се прилага от 1 януари до 31 октомври 2015 г. Тъй като становището на ICES ще бъде издадено едва през последното тримесечие на 2015 г., срокът на прилагане на актуалния общ допустим улов за норвежки паут в тази зона следва да бъде удължен до края на 2015 г.

(7) В резултат на прехвърляне от Норвегия корабите на ЕС ще могат да извършат риболов на 1500 тона морски костур в норвежки води от подзони I и II на ICES.

(8) Поради това Регламент (ЕС) 2015/104 следва да бъде съответно изменен,

ПРИЕ НАСТОЯЩИЯ РЕГЛАМЕНТ:

Член 1

Регламент (ЕС) 2015/104 се изменя, както следва:

1. Приложение IA се изменя, както следва:

а) Таблицата за възможностите за риболов на херинга (*Clupea harengus*) в участък IIIa се заменя със следната таблица:

|  |  |  |  |  |  |  |  |
| --- | --- | --- | --- | --- | --- | --- | --- |
| Вид: | Херинга (1) |  |  | Зона: | IIIа | | |
|  | *Clupea harengus* | |  |  | (HER/03A.) | | |
| Дания |  | 18 034 | (2) | Аналитичен ОДУ | |  |  |
| Германия |  | 289 | (2) | Член 3 от Регламент (ЕО) № 847/96 не се прилага. | | | |
| Швеция |  | 18 865 | (2) | Член 4 от Регламент (ЕО) № 847/96 не се прилага. | | | |
| Съюз |  | 37 188 | (2) | Прилага се член 7, параграф 3 от настоящия регламент | | |  |
| Норвегия |  | 5816 |  |  |  |  |  |
| Фарьорски острови |  | 600 | (3) |  |  |  |  |
| ОДУ |  | 43 604 |  |  |  |  |  |
| (1) | Разтоварвания на херинга, добита при риболов с мрежи с размери на окото ≥ 32 mm. | | | |  |  |  |
| (2) | Специално условие: до 50 % от това количество може да се лови във водите на Съюза от IV (HER/\*04-C.). | | | |  |  |  |
| (3) | Може да се лови само в Скагерак (HER/\*03AN.). | | | |  |  |  |

б) Таблицата за възможностите за риболов на херинга (*Clupea harengus*) в участъци VIIg, VIIh, VIIj и VIIk се заменя със следната таблица:

|  |  |  |  |  |  |  |  |
| --- | --- | --- | --- | --- | --- | --- | --- |
| Вид: | Херинга |  |  | Зона: | VIIg(1), VIIh(1), VIIj(1) и VIIk(1) | | |
|  | *Clupea harengus* | |  |  | (HER/7G-K.) | |  |
| Германия |  | 213 |  | Аналитичен ОДУ | |  |  |
| Франция |  | 1185 |  | Прилага се член 7, параграф 3 от настоящия регламент | | |  |
| Ирландия |  | 16 591 |  |  |  |  |  |
| Нидерландия | | 1185 |  |  |  |  |  |
| Обединено кралство | | 24 |  |  |  |  |  |
| Съюз |  | 19 198 |  |  |  |  |  |
|  |  |  |  |  |  |  |  |
| ОДУ |  | 19 198 |  |  |  |  |  |
| (1) | Тази зона се увеличава с района, ограничен: | | |  |  |  |  |
|  | - на север от 52° 30′ с.ш., | |  |  |  |  |  |
|  | - на юг от 52° 00′ с.ш., | |  |  |  |  |  |
|  | - на запад от крайбрежието на Ирландия | |  |  |  |  |  |
|  | - на изток от крайбрежието на Обединеното кралство. | | |  |  |  |  |

в) Таблицата за възможностите за риболов на цаца (*Sprattus sprattus*) и свързания с нея прилов във води на Съюза от IIа и IV се заменя със следната таблица:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Вид: | Цаца и свързан прилов | | |  | | Зона: | | Води на Съюза от IIa и IV | |  |
|  | *Sprattus sprattus* | | |  | |  | | (SPR/2AC4-C) | | |
| Белгия |  | 3 929 | | (1) | | Аналитичен ОДУ | |  | | |
| Дания |  | 310 987 | | (1) | | Прилага се член 7, параграф 3 от настоящия регламент | | | |  |
| Германия |  | 3 929 | | (1) | |  | |  | | |
| Франция |  | 3 929 | | (1) | |  | |  | | |
| Нидерландия |  | 3 929 | | (1) | |  | |  | | |
| Швеция |  | 1330 | | (1) (2) | |  | |  | | |
| Обединено кралство |  | 12 967 | | (1) | |  | |  | | |
| Съюз |  | 341 000 | |  | |  | |  | | |
| Норвегия |  | 9 000 | |  | |  | |  | | |
|  |  |  | |  | |  | |  | | |
| ОДУ |  | 350 000 | |  | |  | |  | | |
| (1) | Без това да засяга задължението за разтоварване, уловът на лиманда и меджид може да се приспада до 2 % от квотата (OTH/\*2AC4C), при условие че не повече от 9 % общо от тази квота за цаца се образува от уловите и приловите на тези видове, които се отчитат съгласно член 15, параграф 8 от Регламент (ЕС) № 1380/2013. | | | | | | | | | |
| (2) | Включително пясъчница. | |  | |  | |  | |  | | |

г) Бележка под линия 4 в таблицата на възможностите за риболов за норвежки паут (*Trisopterus esmarki*) и свързания с него прилов в участък IIIa; води на Съюза от участък IIa и подзона IV се заличава.

2. В приложение IБ таблицата за възможностите за риболов на морски костур (*Sebastes spp.*) в норвежки води от подзони I и II на ICES се заменя със следната таблица:

|  |  |  |  |  |
| --- | --- | --- | --- | --- |
| Вид: | Морски костур |  | Зона: | Норвежки води от подзони I и II |
|  | *Sebastes spp.* |  |  | (RED/1N2AB.) |
| Германия | 766 |  | Аналитичен ОДУ | |
| Испания | 95 |  | Член 3 от Регламент (ЕО) № 847/96 не се прилага. | |
| Франция | 84 |  | Член 4 от Регламент (ЕО) № 847/96 не се прилага. | |
| Португалия | 405 |  |  |  |
| Обединено кралство | 150 |  |  |  |
| Съюз | 1500 |  |  |  |
| ОДУ | Не се прилага |  |  |  |
|  |  |  |  |  |
|  |  | | | |

Член 2

Настоящият регламент влиза в сила на третия ден след деня на публикуването му в *Официален вестник на Европейския съюз.*

Настоящият регламент е задължителен в своята цялост и се прилага пряко във всички държави членки.

Съставено в Брюксел на година.

За Съвета

Председател

1. Регламент (ЕС) № 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 и Решение 2004/585/ЕО на Съвета (ОВ L 354, 28.12.2013 г., стр. 22). [↑](#footnote-ref-1)
2. Регламент (ЕС) 2015/104 на Съвета от 19 януари 2015 г. за определяне за 2015 г. на възможностите за риболов на определени рибни запаси и групи от рибни запаси, приложими във водите на Съюза и за корабите на Съюза в някои води извън Съюза, за изменение на Регламент (ЕС) № 43/2014 и за отмяна на Регламент (ЕС) № 779/2014 (ОВ L 22, 28.1.2015 г., стр. 1). [↑](#footnote-ref-2)